Държавен вестник, бр. 111, 2001 г., стр. 20

С Т Р .  20
Д Ъ Р Ж А В Е Н   В Е С Т Н И К
Б Р О Й  111
(8) Министерството на финансите заплаща
на Българската народна банка на договорна
основа обслужването на единната сметка и ус-
лугите, свързани с информационното обслуж-
ване на държавния бюджет, като в този случай
не се прилага чл. 43, ал. 2 от Закона за Българ-
ската народна банка.
(9) Министерството на финансите определя
и актуализира периодично лимити за плаща-
ния по бюджетните сметки и по извънбюджет-
ните сметки и фондове по чл. 45, ал. 1 от Закона
за устройството на държавния бюджет на ми-
нистерствата и другите ведомства.
(10) За бюджетните и извънбюджетните сред-
ства по ал. 2 и 3 съответните разпоредители опре-
делят и актуализират лимити за плащане след
съгласуване с Министерството на финансите.
(11) Бюджетните взаимоотношения с цент-
ралния бюджет по чл. 4, ал. 1 могат да се кори-
гират с нетния ефект от финансирането и опе-
рациите по чл. 39, ал. 2 от Закона за устройст-
вото на държавния бюджет, при условие че не
се влошава балансът на държавния бюджет и
не се намалява размерът на предвидените по
съответните бюджети разходи и трансфери.
(12) Министърът на финансите може да оп-
редели по реда на ал. 4 и 5 да се включат в един-
ната сметка бюджетните приходи и плащания
на други бюджетни организации, както и сред-
ствата и плащанията на извънбюджетни и на-
бирателни сметки на бюджетните организации,
обслужвани от търговските банки.
(13) Министърът на финансите може да оп-
редели за бюджетните организации, включени
в системата на единна сметка, да преминат към
безкасово изплащане на заплати и възнаграж-
дения на персонала, стипендии и други разходи.
(14) Министърът на финансите упражнява
общ контрол и управление на ликвидността на
средствата в единната сметка.
§ 20. (1) Банковото обслужване на сметките
и плащанията на бюджетните организации се
осъществява от Българската народна банка и
от търговските банки.
(2) Наличностите по всички сметки и депо-
зити в левове и във валута на бюджетните орга-
низации, включително на общините, в търгов-
ските банки се обезпечават чрез блокиране на
държавни ценни книжа на българското прави-
телство от обслужващите банки в полза на
Министерството на финансите. Блокирането на
държавните ценни книжа се извършва при Бъл-
гарската народна банка и има действие на учре-
ден особен залог върху тях.
(3) Министърът на финансите и управите-
лят на Българската народна банка определят
реда и начина за прилагане на ал. 1 и 2.
§ 21. (1) Бюджетните, извънбюджетните,
набирателните и депозитните сметки в левове
и във валута на министерствата и ведомства-
та—първостепенни разпоредители, държавни-
те висши училища от град София, Българската
академия на науките, Българската национална
телевизия, Българското национално радио,
Националния осигурителен институт, Нацио-
налната здравноосигурителна каса и Национал-
ната служба по заетостта се обслужват от Бъл-
гарската народна банка. Водените към 31 де-
кември 2001 г. бюджетни, извънбюджетни, на-
бирателни и депозитни сметки в левове и във
валута в Българската народна банка на техни
второстепенни разпоредители и други техни
структурни единици не може да се прехвърлят
за обслужване в други банки.
(2) Министърът на финансите може да раз-
реши на организациите по ал. 1 временно да
откриват сметки в други банки, когато това е
необходимо за осъществяване на картови раз-
плащания във валута и други банкови опера-
ции, неизвършвани от Българската народна
банка. След приключването на операциите тези
сметки се закриват, като наличните салда по
тях се възстановяват по съответните сметки в
Българската народна банка.
(3) Средствата от заеми и помощи на бюдж-
етните организации по ал. 1 се обслужват от
Българската народна банка, доколкото в клау-
зите на договорите по международни програми
и споразумения изрично не е определено друго.
§ 22. В случаите, когато бюджетните учреж-
дения, финансирани от държавния бюджет, от
бюджетите на общините или по реда на извън-
бюджетните средства, са настанени в сгради—
собственост на държавата или на общините, те
не заплащат наеми.
§ 23. (1) Държавните и общинските пред-
приятия и едноличните търговски дружества с
държавно, съответно с общинско имущество,
отдали под наем предоставените им застроени
или незастроени недвижими имоти, внасят 50
на сто от получения наем в републиканския
бюджет, а общинските—в общинския бюджет.
(2) За имоти, отдадени под наем от смесени
дружества с държавно или общинско участие, в
съответния бюджет се внасят 50 на сто от нае-
ма, съответстващ на държавното или на общин-
ското участие.
(3) Недвижимите имоти по ал. 1 и 2 се отда-
ват под наем по цени не по-ниски от определе-
ните от Министерския съвет или от общински-
те съвети.
(4) Алинеи 1, 2 и 3 не се прилагат за юриди-
чески лица, когато при тяхното образуване или
преобразуване имуществото, което те отдават
под наем, е предоставено за извършване на дей-
ности, свързани с отдаването под наем, или
изпълняват програми за финансово оздравява-
не при условия и по ред, определени от Минис-
терския съвет.
(5) Държавните или общинските лечебни за-
ведения—еднолични търговски дружества, при-
лагат чл. 105 от Закона за лечебните заведения.
§ 24. (1) В едномесечен срок от обнародване-
то на постановлението за изпълнението на дър-
жавния бюджет по реда на чл. 23 от Закона за
устройството на държавния бюджет общински-